Държавен вестник, бр. 19, 2013 г., стр. 55

БРОЙ  19	
Д Ъ Р Ж А В Е Н  В Е С Т Н И К 	
СТР.  55  
С писмо изх. № ГР-92-00-80/2012 от 14.12.2012 г. 
до кмета на район „Възраждане“ и до „Държавен 
вестник“ проектът е изпратен за съобщаване 
по реда на чл. 128, ал. 1 ЗУТ. Обявлението за 
изработване на ПУП е обнародвано в бр. 101 от 
2012 г. на „Държавен вестник“.
С писмо изх. № СА-2400-196 от 21.01.2013 г. 
главният архитект на район „Възраждане“ с 
приложено становище на комисия, назначена за 
разглеждане на проекта, декларира, че в законо­
установения срок не са постъпили възражения по 
изработения проект и констатира, че в проекта 
не са отразени поземлени имоти (ПИ) с пл. № 75 
и № 77, собственост на Национална компания 
„Железопътна инфраструктура“.
Проектът за ИПРЗ е разгледан и приет на 
заседание на общинския експертен съвет по 
устройство на територията (ОЕСУТ) с про­
токол № ЕС-Г-7 от 29.01.2013 г., т. 11, като е 
взето решение след изпълнение на служебните 
предложения да се нанесат имотите с пл. № 75 
и 77, собственост на Национална компания 
„Железопътна инфраструктура“, в кадастралната 
основа на плана, както и да се нанесе изиску­
емият по Наредба № 3 на МОСВ сервитут на 
съществуващия в УПИ II, кв. 1а, каптаж на 
минерален извор.
Проектът е преработен по решението на 
ОЕСУТ и с писмо вх. № ГР-92-00-80 от 2012 г. 
е внесен в Направление „Архитектура и гра­
доустройство“ на Столична община заедно с 
експертна оценка на съществуващата растител­
ност, заверена от дирекция „Зелена система“ на 
Столична община.
При горната фактическа обстановка се уста­
новява от правна страна следното:
Налице е основанието за изменение на дейст­
ващия ПУП, визирано в разпоредбата на чл. 134, 
ал. 2 във връзка с ал. 1, т. 2 ЗУТ, а именно въз­
никване на нови общински нужди за изграждане 
на нови озеленени площи в централната част на 
Столична община.
На основание чл. 62, ал. 9 ЗУТ компетентен 
да приеме ПУП е Столичният общински съвет, 
тъй като планът е за парк „Възраждане“.
Спазени са административнопроизводствените 
правила при издаване на акта.
Административното производство е започнало 
служебно, а именно от кмета на Столична община, 
който съгласно Заповед № РД-09-1423 от 5.12.2012 г. 
е делегирал компетентността, произтичаща от 
чл. 135, ал. 5 ЗУТ, на главния архитект на Сто­
лична община. Изработеният проект е съобщен 
по реда на чл. 128, ал. 1 ЗУТ чрез обнародване в 
бр. № 101 от 2012 г. на „Държавен вестник“, раз­
гледан и приет от общинския експертен съвет по 
устройство на територията с протокол № ЕС-Г-7 
от 29.01.2013 г., т. 11, изпълнени са служебните 
предложения на ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането му.
С проекта за ИПРЗ се изменят границите на 
кв. 1, УПИ II – „за спортно-рекреационен ком­
плекс, парк и инж. инфрастурктура“, от кв. 1в и 
на УПИ III – „за паркинг, подз. гараж, озел. и 
инж. инфр.“, от кв. 1а, обединяват се квартали 
1а, 1б, 1в, в кв. 1а отпада УПИ II – „за сграда 
на Съдебната палата“, като се включва в УПИ 
I – „за парк, паркинг и инж. инфр.“.
Урегулирането на УПИ II – „за спортно-рекре­
ационен комплекс, парк и инж. инфраструктура“, 
е по съществуващите граници на имота – соб­
ственост на „Спортна София 2000“ – ЕООД.
Кв. 1 и кв. 1а са разделени от главна алейна 
мрежа, която е регулационно обезпечена с оглед 
безпрепятственото провеждане на инженерната 
инфраструктура.
С проекта се предвижда създаване на урегу­
лирани поземлени имоти, за които освен основ­
ното предназначение е предвидено и за „инж. 
инфраструктура“. С това е гарантирано устрой­
ствено прокарване на елементи на техническата 
инфраструктура за обслужване на територията, 
точното им разположение в урегулираните по­
землени имоти поради спецификата на обектите 
ще бъде определено с инвестиционния проект в 
съответствие с чл. 114 ЗУТ. Предвид горното не 
са изработени схеми на инж. инфраструктура, 
изискуеми по чл. 108, ал. 2 ЗУТ, и отпада необ­
ходимостта от съгласуване с експлоатиращите 
предприятия.
Според общия устройствен план на Столична 
община имотите в кв. 1, кв. 1а, кв. 1б, кв. 1в, м. 
Парк „Възраждане“, са в следните устройствени 
зони: „Зона за градски паркове и градини“ (Зп) 
и „Зона за спорт и атракции“ (Ca1). Съгласно 
приложението към чл. 3, ал. 2 ЗУЗСО конкрет­
ното предназначение на имотите е допустимо в 
зони „Зп“ и „Са1“.
Предвид горното е спазено изискването на 
чл. 103, ал. 4 във връзка с чл. 104, ал. 1 ЗУТ.
С ПЗ в УПИ II – „за спортно-рекреационен 
комплекс, парк и инж. инфраструктура“, се пред­
вижда създаване на нови спортни площадки и 
разширение на съществуващата обслужваща 
сграда.
При изработения план е спазена нормата на 
чл. 43, ал. 1 ЗУТ, а именно осигурени са места за 
паркиране с предвидените подземни и надземни 
паркинги.
Проектното решение е целесъобразно и отго­
варя на изискванията на чл. 108, ал. 5 ЗУТ.
Проектът е изработен при спазване изисква­
нията на Наредба № 8 от 2001 г. на МРРБ за 
обема и съдържанието на устройствените схеми 
и планове.
На основание чл. 21, ал. 1, т. 11 ЗМСМА, 
чл. 62, ал. 9, чл. 134, ал. 2 във връзка с ал. 1, т. 2, 
чл. 136, ал. 1 и чл. 129, ал. 1 ЗУТ, устройствени 
категории № 32 (Зп), № 38 (Са1) от приложението 
към чл. 3, ал. 2 ЗУЗСО и протокол на ОЕСУТ 
№ ЕС-Г-7 от 29.01.2013 г., т. 11, Столичният об­
щински съвет реши:
Одобрява проект за:
1. Изменение на плана за регулация на УПИ 
I – за парк, ІІ – за сграда на Съдебната палата, и 
ІІІ – за озеленяване и обществен подземен пар­
кинг от кв. 1а, УПИ I – за парк от кв. 1б, и УПИ 
I – за спортно-рекреационен комплекс и парк от 
кв. 1в, за създаване на: УПИ I – за парк, паркинг 
и инженерна инфраструктура, ІІ – за спортно-